ପିଓକେ ପୂର୍ବରୁ ଲାଲ୍ଚୌକରେ ତ୍ରିରଙ୍ଗା ଉଡ଼ାଉ କେନ୍ଦ୍ରଃ ଫାରୁକ୍\nଜମ୍ମୁ,୨୭। ୧୧(ପି.ଟି.)- ଜମ୍ମୁ-କଶ୍ମୀରର ପୂର୍ବତନ ମୁଖ୍ୟମନ୍ତ୍ରୀ ତଥା ନ୍ୟାଶନାଲ୍ କନ୍\nପିଓକେ ପୂର୍ବରୁ ଲାଲ୍ଚୌକରେ ତ୍ରିରଙ୍ଗା ଉଡ଼ାଉ କେନ୍ଦ୍ରଃ ଫାରୁକ୍\t November 27th, 00:00 AM November 27th, 00:00 AM\nଜମ୍ମୁ,୨୭। ୧୧(ପି.ଟି.)- ଜମ୍ମୁ-କଶ୍ମୀରର ପୂର୍ବତନ ମୁଖ୍ୟମନ୍ତ୍ରୀ ତଥା ନ୍ୟାଶନାଲ୍ କନ୍ଫରେନ୍ସ ଅଧ୍ୟକ୍ଷ ଫାରୁକ୍ ଅବ୍ଦୁଲ୍ଲାଙ୍କ ପାକିସ୍ତାନ ପ୍ରେମ ପୁଣିଥରେ ସାମ୍ନାକୁ ଆସିଛି। ଦେଶ ବିରୋଧୀ ମନ୍ତବ୍ୟ ଦେଇ ଚର୍ଚ୍ଚାରେ ରହୁଥିବା ଶ୍ରୀନଗର ଏମ୍ପି ଫାରୁକ୍ ସୋମବାର ଏକ କାର୍ଯ୍ୟକ୍ରମରେ ଯୋଗଦେଇ କହିଛନ୍ତି, କେନ୍ଦ୍ର ସରକାର ଏବଂ ଭାଜପା ପାକ୍-ଅଧିକୃତ କଶ୍ମୀର (ପିଓକେ)ରେ ତ୍ରିରଙ୍ଗା ଉଡ଼ାଇବା କଥା କହୁଛନ୍ତି। ସରକାର ପିଓକେ ପୂର୍ବରୁ ଶ୍ରୀନଗରର କେନ୍ଦ୍ରସ୍ଥଳରେ ଥିବା ଲାଲ୍ଚୌକରେ ଥରେ ଜାତୀୟ ପତାକା ଉଡ଼ାଇ ଦେଖାନ୍ତୁ। ସେମାନେ ଏଭଳି କରିପାରିବେ ନାହିଁ। ଏହାସତ୍ତ୍ୱେ ସେମାନେ ପିଓକେ ପ୍ରସଙ୍ଗ ଉଠାଉଛନ୍ତି। ପିଓକେ ଭାରତର ନୁହେଁ, ବରଂ ପାକିସ୍ତାନର ଅଂଶ। ପାକିସ୍ତାନ ସହ ଯେତେ ଯୁଦ୍ଧ କଲେ ବି ଭାରତ ଏହାକୁ କେବେହେଲେ ଦଖଲ କରିପାରିବ ନାହିଁ। ଫାରୁକ୍ଙ୍କ ଏହି ବିବାଦୀୟ ମନ୍ତବ୍ୟକୁ ନେଇ ପୁଣିଥରେ ଝଡ଼ ସୃଷ୍ଟି ହୋଇଛି। ଜମ୍ମୁ-କଶ୍ମୀର ଉପମୁଖ୍ୟମନ୍ତ୍ରୀ ତଥା ବରିଷ୍ଠ ଭାଜପା ନେତା ନିର୍ମଳ ସିଂ କହିଛନ୍ତି, ଫାରୁକ୍ ଏଭଳି ମନ୍ତବ୍ୟ ଦେଇ ବିଚ୍ଛିନ୍ନତାବାଦୀ ଓ ଆତଙ୍କବାଦୀଙ୍କୁ ଶକ୍ତିଶାଳୀ କରୁଛନ୍ତି। ଲାଲ୍ଚୌକ ସମେତ ରାଜ୍ୟର ସମସ୍ତ ଭାଗରେ ତ୍ରିରଙ୍ଗା ଉଡାଯାଉଥିବା ବିଷୟ ସେ ବୋଧହୁଏ ଭୁଲିଯାଇଛନ୍ତି।
